CELEX: 52010PC0222
Language: mt
Date: 2010-05-06
Title: Proposta għal regolament tal-Kunsill li jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika Popolari taċ-Ċina u fl-Indoneżja wara reviżjoni ta' skadenza skont l-Artikolu 11(2) tar-regolament tal-Kunsill (KE) Nru 1225/2009

|

52010PC0222

Proposta għal regolament tal-Kunsill li jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika Popolari taċ-Ċina u fl-Indoneżja wara reviżjoni ta' skadenza skont l-Artikolu 11(2) tar-regolament tal-Kunsill (KE) Nru 1225/2009  /* KUMM/2010/0222 finali - NLE 2010/0120 */  

	Brussel 6.5.2010KUMM(2010)222 finali2010/0120 (NLE)Proposta għalREGOLAMENT TAL-KUNSILLli jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika Popolari taċ-Ċina u fl-Indoneżja wara reviżjoni ta' skadenza skont l-Artikolu 11(2) tar-Regolament tal-Kunsill (KE) Nru 1225/2009MEMORANDUM TA’ SPJEGAZZJONIKUNTEST TAL-PROPOSTA |Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009[1] tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ('ir-Regolament bażiku') fil-proċediment li jikkonċerna importazzjonijiet taċ-ċiklamat tas-sodju li joriġinaw mir-Repubblika Popolari taċ-Ċina u mill-Indoneżja. |Kuntest ġenerali Din il-proposta saret fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet skont ir-rekwiżiti sostantivi u proċedurali stabbiliti fir-Regolament bażiku. |Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 435/2004 tat-8 ta' Marzu 2004 li jimponi dazju definittiv kontra d-dumping u li jiġbor b'mod definittiv id-dazju provviżorju impost fuq importazzjoni taċ-ċiklamat tas-sodju li joriġina fir-Repubblika tal-Poplu taċ-Ċina u fl-Indoneżja. |Konsistenza ma’ politiki u għanijiet oħra tal-Unjoni Mhux applikabbli. |IR-RIżULTATI TAL-KONSULTAZZONIJIET MAL-PARTIJIET INTERESSATI U L-ISTIMI TAL-IMPATT |Konsultazzjoni mal-partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Ġbir u użu tal-kompetenzi |Ma kienx hemm bżonn ta’ kompetenza esterna. |Stima tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |ELEMENTI ġURIDIċI TAL-PROPOSTA |Sommarju tal-azzjoni proposta Din it-talba għar-reviżjoni ta' skadenza saret fil-11 ta' Diċembru 2008 minn "Productos Aditivos S.A.", il-produttur uniku fl-UE li jirrappreżenta 100 % tal-produzzjoni tal-Unjoni tal-prodott ikkonċernat. Wara li ddeterminat li kienet teżisti evidenza biżżejjed għat-tnedija ta' reviżjonijiet ta' skadenza, il-Kummissjoni nidiet il-każ fl-10 ta’ Marzu 2009[2]. Din l-investigazzjoni wriet li hemm il-probabbiltà ta' kontinwazzjoni jew rikorrenza ta' dumping u dannu u għalhekk qed ikun propost li jkunu imposti miżuri ta' antidumping għal perjodu ieħor ta' ħames snin. Għalhekk hu propost li l-Kunsill jadotta l-proposta għal Regolament mehmuża, li għandha tiġi ppubblikata f'Il-Ġurnal Uffiċjali tal-Unjoni Ewropea mill-iktar fis possibbli. |Bażi legali Ir-Regolament (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, u b'mod partikolari l-Artikoli 9(4) u 11(2) tiegħu. |Il-prinċipju tas-sussidjarjetà Il-proposta taqa’ fil-kompetenza esklussiva tal-Unjoni. Il-prinċipju tas-sussidjarjetà għaldaqstant ma jgħoddx. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta' azzjoni hi deskritta fir-Regolament bażiku u ma tħalli l-ebda ambitu għal deċiżjoni nazzjonali. |Indikazzjoni ta' kif il-piż finanzjarju u amministrattiv li jaqa' fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonat għall-għan tal-proposta mhijiex applikabbli. |Għażla ta’ strumenti |Strumenti proposti: Regolament tal-Kunsill. |Mezzi oħra ma jkunux xierqa minħabba li r-Regolament bażiku ma jipprevedix alternattivi oħra. |IMPLIKAZZJONIJIET GħALL-BAġIT |Din il-proposta ma għandha l-ebda implikazzjoni għall-baġit tal-Unjoni. |2010/0120 (NLE)Proposta għalREGOLAMENT TAL-KUNSILLli jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika Popolari taċ-Ċina u fl-Indoneżja wara reviżjoni ta' skadenza skont l-Artikolu 11(2) tar-Regolament tal-Kunsill (KE) Nru 1225/2009IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[3], ('ir-Regolament bażiku'), u b’mod partikolari l-Artikoli 9 u 11(2) tiegħu,Wara li kkunsidra l-proposta mressqa mill-Kummissjoni wara li kkonsultat mal-Kumitat Konsultattiv,Billi:A. PROĊEDURA1.  Miżuri fis-seħħ2.  Ir-Regolament tal-Kunsill (KE) Nru 435/2004[4] tat-8 ta' Marzu 2004, il-Kunsill impona, wara investigazzoni ta' antidumping ('l-investigazzjoni oriġinali'), dazju definittiv kontra d-dumping fuq importazzjonijiet taċ-ċiklamat tas-sodju li joriġina fir-Repubblika Popolari taċ-Ċina ('iċ-Ċina') u fl-Indoneżja ('il-pajjiżi kkonċernati').3.  L-investigazzjoni preżenti4.  Talba għal reviżjoni5.  Saret talba għal reviżjoni tal-iskadenza fil-11 ta' Diċembru 2008 minn Productos Aditivos S.A., il-produttur uniku fl-Unjoni taċ-ċiklamat tas-sodju.6.  It-talba ssejset fuq ir-raġuni li l-iskadenza tal-miżuri x’aktarx li tirriżulta fi tkomplija jew rikorrenza ta’ dumping u dannu lill-industrija tal-Unjoni.7.  Tnedija8.  Wara li stabbiliet, wara konsultazzjoni mal-Kumitat tal-Pariri, li kien hemm biżżejjed evidenza għal bidu ta' analiżi ta' skadenza, il-Kummissjoni bdiet investigazzjoni skont l-Artikolu 11(2) tar-Regolament bażiku b'avviż ippubblikat f' Il-Ġurnal Uffiċjali tal-Unjoni Ewropea [5] fl-10 ta' Marzu 2009 ('l-avviż ta' tnedija').9.  Il-perjodu ta’ investigazzjoni10.  L-investigazzjoni tal-probabbiltà jew rikorrenza tad-dumping u dannu kopriet il-perjodu mill-1 ta' Jannar 2008 sal-31 ta' Diċembru 2008 ('perjodu ta' investigazzjoni tar-reviżjoni' jew 'RIP'). L-eżami tax-xejriet rilevanti għall-valutazzjoni ta' probabbiltà ta' kontinwazzjoni jew rikorrenza ta' dannu kopra l-perjodu mill-1 ta' Jannar 2005 sa tmiem l-RIP ('il-perjodu kkunsidrat').11.  Il-partijiet ikkonċernati minn din l-investigazzjoni12.  Il-Kummissjoni avżat uffiċjalment lill-produttur applikant tal-Unjoni, importaturi magħrufa, fornituri u utenti, il-produtturi esportaturi magħrufa taċ-Ċina u l-Indoneżja u l-awtoritajiet tal-pajjiżi kkonċernati bil-bidu tar-reviżjoni tal-iskadenza.13.  Il-partijiet interessati ngħataw l-opportunità li jwasslu l-fehmiet tagħhom bil-miktub u li jitolbu seduta fil-limitu taż-żmien stabbilit fl-avviż ta’ tnedija, iżda ħadd ma ppreżenta talba bħal din lill-Kummissjoni Ewropea.14.  Il-Kummissjoni bagħtet kwestjonarji lill-produtturi esportaturi kollha magħrufin fiċ-Ċina u fl-Indoneżja. Żewġ kumpaniji miċ-Ċina, it-tnejn jappartjenu lill-grupp ibbażat f'Ħong Kong, Rainbow Rich Industrial Ltd., u żewġ kumpaniji mill-Indoneżja, indikaw ir-rieda tagħhom li jikkooperaw u wieġbu l-kwestjonarju dwar id-dumping.15.  Żewġ produtturi Ċiniżi oħra, Fang Da Food Additive (Shenzhen) Limited, u Fang Da Food Additive (Yan Quan) Limited, ippreżentaw irwieħhom. L-investigazzjoni oriġinali sabet li dawk il-kumpaniji ma kinux qed jagħmlu dumping fis-suq tal-Unjoni. Bħala konsegwenza, Fang Da Food Additive (Shenzhen) u Fang Da Food Additive (Yan Quan) mhumiex soġġetti għar-reviżjoni ta' skadenza preżenti.16.  Il-verifika tal-informazzjoni li waslet17.  Il-Kummissjoni ġabret u vverifikat l-informazzjoni kollha li qieset bħala meħtieġa għall-għan li tddetermina l-probabbiltà tal-kontinwazzjoni jew rikorrenza tad-dumping u d-dannu u tal-interess tal-Unjoni. Iż-żjarat ta’ verifika twettqu fl-istabbilimenti tal-kumpaniji li ġejjin:18.  Produtturi esportaturi fir-Repubblika Popolari taċ-Ċina:19.  Golden Time Enterprises (Shenzhen) Co., Ltd., Shenzhen20.  Jintian Enterprises (Nanjing) Co., Ltd., Nanjing21.  u l-kumpanija relatata Rainbow Rich Industrial Ltd. (Ħong Kong)22.  Produtturi esportaturi fl-Indoneżja:23.  PT Golden Sari (Chemical Industry), Bandar Lampung24.  PT Tunggak Waru Semi, Solo25.  Produttur tal-industrija fl-Unjoni26.  Productos Aditivos S.A., Spanja27.  Negozjant/importatur mhux relatat28.  Beneo Palatinit GmbH, il-Ġermanja29.  Utent30.  Schweppes International Ltd, il-Pajjiżi Baxxi31.  L-iżvelar32.  Il-partijiet kollha kienu informati bil-fatti u bil-konsiderazzjonijiet essenzjali abbażi ta' liema hu maħsub li tkun rakkomandata l-impożizzjoni ta' dazji antidumping fuq l-importazzjonijiet taċ-ċiklamat tas-sodju li joriġina miċ-Ċina u mill-Indoneżja.33.  Skont id-dispożizzjonijiet tar-Regolament bażiku, il-partijiet ingħataw perjodu li matulu setgħu jressqu rappreżentazzjoni wara dan l-iżvelar.34.  Il-kummenti bil-fomm u bil-miktub imressqa mill-partijiet tqiesu u, fejn xieraq, is-sejbiet definittivi ġew modifikati skont dan.B. IL-PRODOTT IKKONĊERNAT U L-PRODOTT SIMILI35.  Il-prodott ikkonċernat36.  Il-prodott ikkonċernat minn din ir-reviżjoni hu l-istess wieħed li kien fl-investigazzjoni oriġinali i.e. iċ-ċiklamat tas-sodju ('SC') li joriġina miċ-Ċina u mill-Indoneżja ('il-prodott ikkonċernat'), bħalissa jaqa' taħt il-kodiċi NM ex 2929 90 00.37.  Kif stabbilit fl-investigazzjoni oriġinali u konfermat fir-reviżjoni kurrenti, iċ-ċiklamat tas-sodju huwa prodott ta' komodità użat bħala addittiv tal-ikel, permess fl-Unjoni Ewropea u f'ħafna pajjiżi oħra bħala sweetener għal ikel u xarbiet bi ftit kaloriji u tad-dieta. Huwa użat ħafna bħala addittiv mill-industrija tal-ikel kif ukoll mill-produtturi tal-ikel u xarbiet bi ftit kaloriji u tad-dieta tal-mejda. Jintużaw ukoll volumi żgħar mill-industrija farmaċewtika.38.  Il-prodott simili39.  Bħalma ġara fl-investigazzjoni oriġinali, intwera li l-prodott ikkonċernat prodott fiċ-Ċina u fl-Indoneżja u mibjugħ fl-Unjoni huwa identiku f'termini ta' karatteristiċi fiżiċi u kimiċi u l-użi għall-prodott magħmul u mibjugħ mill-applikant fis-suq tal-Unjoni, jew jixbah lil dak prodott u mibjugħ fis-suq domestiku fl-Indoneżja li serva wkoll bħala pajjiżi analogu għall-iskop biex ikun stabbilit il-valur normali fir-rispett taċ-Ċina.40.  Għalhekk, dawn il-prodotti jitqiesu li huma prodotti simili fit-tifsira tal-Artikolu 1(4) tar-Regolament bażiku.C. PROBABBILTÀ TA’ KONTINWAZZJONI JEW RIKORRENZA TAD-DUMPING41.  Rimarki preliminari42.  Skont l-Artikolu 11(2) tar-Regolament bażiku, ġie eżaminat jekk id-dumping kienx qiegħed preżentament iseħħ u, jekk iva, jekk l-iskadenza tal-miżuri kinitx se twassal għal kontinwazzjoni jew rikorrenza tad-dumping. Tajjeb li jitfakkar li f'dan il-kuntest tal-investigazzonijiet skont dan l-artikolu, it-trattament tal-ekonomija tas-suq ('MET') ma jiġix ikkunsidrat mill-ġdid.43.  Skont l-Artikolu 11(9) tar-Regolament bażiku, intużat l-istess metodoloġija ġenerali fl-investigazzjoni oriġinali, kull darba li ma nbidlux iċ-ċirkostanzi. Sabiex tkun stabbilità l-probabbiltà ta' kontinwazzjoni jew rikorrenza ta' dumping, ittieħed kampjun ta' transazzjonijiet billi nġabret id-dejta ta' erba' xhur, l-aħħar xahar ta' kull kwart tal-RIP, skont il-prattika standard. Ir-riżultat kien verifikat ukoll bl-analiżi ta' xi transazzjonijiet oħra. L-ebda operatur ma pprotesta kontra dan l-approċċ.44.  Dejta mid-database tal-Eurostat uriet li matul l-RIP, bejn 3 000 u 5 000 tunnelati tal-prodott ikkonċernat kienu importati fl-Unjoni. Fosthom, aktar minn 90 % ġew miċ-Ċina u l-bqija mill-Indoneżja. Prattikament l-ebda importazzjonijiet ma kienu reġistrati minn pajjiżi oħra.45.  Dumping ta’ importazzjonijiet matul il-perjodu ta’ investigazzjoni46.  Ir-Repubblika Popolari taċ-Ċina47.  Pajjiż analogu48.  Bl-eċċezzjoni għal kumpaniji li ngħataw il-MET fl-investigazzjoni oriġinali, il-valur normali għaċ-Ċina kien stabbilit skont l-Artikolu 2(7)(a) tar-Regolament bażiku.49.  Fl-investigazzjoni ta' qabel intużat l-Indoneżja bħala pajjiż xieraq b'ekonomija ta' suq bil-għan li jiġi stabbilit valur normali fir-rigward taċ-Ċina.50.  Din l-għażla kienet proposta mill-Kummissjoni Ewropea fl-avviż tat-tnedija u l-ebda parti interessata ma opponiet din l-għażla fil-limiti taż-żmien.51.  Il-prezzijiet fl-Indoneżja kienu kkunsidrati surrogat raġonevoli għall-prezzijiet fiċ-Ċina għaliex l-Indoneżja għandha suq domestiku kompetittiv, b'importazzjonijiet li qed jiżdiedu miċ-Ċina u fejn ta' mill-inqas sitt produtturi qed joperaw. Barra minn hekk, jidher li l-prodott li qed ikun investigat hu prodott biss fl-Unjoni, fir-Repubblika Popolari taċ-Ċina u l-Indoneżja. Ma kienet ippreżentat l-ebda evidenza bil-maqlub fl-investigazzjoni kurrenti.52.  Għalhekk, l-Indoneżja intużat bħala pajjiż b'ekonomija tas-suq analogu għall-iskop tar-reviżjoni preżenti.53.  Produtturi esportaturi Ċiniżi li kkooperaw54.  Rimarki preliminari55.  Kif stabbilit fil-premessa (8), iż-żewġ produtturi li jappartjenu lill-grupp ibbażat f'Ħong Kong, "Rainbow Rich Industries", ikkooperaw f'din ir-reviżjoni. Jirrappreżentaw aktar min-nofs l-esportazzjonijiet tal-Unjoni matul l-RIP. Meta ma jitqisux il-volumi ta' prdouzzjoni u bejgħ tal-kumpaniji mhux suġġetti għall-proċedimenti, il-produtturi li kkooperaw jirrappreżentaw aktar minn tliet kwarti tal-produzzjoni Ċiniża totali u kważi n-nofs tal-kapaċità tagħha. Din ir-rappreżentazzjoni f'termini ta' esportazzjonijiet lejn l-Unjoni hija aktar minn 80 %. Ikkunsidrat dan il-livell ta' kooperazzjoni, l-informazzjoni dettaljata miksuba mill-esportaturi li kkooperaw intużat bħala sors għall-valutazzjoni tal-probabbiltà tal-kontinwazzjoni jew rikorrenza tad-dumping inġurjuż miċ-Ċina.56.  Waħda minn dawk li kkooperaw, Golden Time Enterprises (Shenzhen), esportat kwantitajiet sinifikattivi lejn l-Unjoni fl-RIP, filwaqt li l-kumpanija oħtha, Jintian Enterprises (Nanjing), ma kinitx qed tesporta lejn l-UE sa mill-impożizzjoni tal-miżuri. Id-dejta miġbura waqt il-mawra tal-verifika fuq il-post tal-kumpanija li ma esportatx, Jintian Enterprises (Nanjing), madankollu din ippermettiet tassew għal ħarsa aktar dettaljata fis-suq domestiku Ċiniż, fejn il-kumpanija żżomm parti sinifikattiva tas-sehem tas-suq tal-kapaċità installata.57.  Matul l-investigazzjoni, kumpanija Ċiniża allegat li nżammu laqgħat regolari bejn il-produtturi domestiċi ewlenin biex jiffissaw prezz ta' referenza għas-suq domestiku Ċiniż. Ikkunsidrata l-pożizzjoni dominanti ta' dawk il-produtturi, dan l-arranġament jidher li jżomm b'suċċess il-prezzijiet domestiċi Ċiniżi f'livell relattivament għoli.58.  Valur normali59.  Il-valur normali għall-Golden Time Enterprises (Shenzhen) kien ikkalkulat bħala prezz medju peżat tal-bejgħ kollu domestiku matul l-RIP, imħallas jew li jista' jitħallas mill-konsumaturi indipendenti, tat-tip in kwistjoni.60.  Prezz tal-esportazzjoni61.  Il-prezz tal-esportazzjoni lill-Union of Golden Time Enterprises (Shenzhen) kien il-prezz attwalment imħallas jew li jista' jitħallas għall-prodott meta mibjugħ għall-esportazzjoni lejn l-UE, aġġustat b'mod xieraq.62.  Paragun bejn il-prezzijiet63.  Il-valur normali medju peżat tqabbel mal-prezz medju peżat tal-esportazzjoni għal kull tip ta’ prodott ikkonċernat, fuq bażi tal-prezz tal-fabbrika u fuq l-istess livell tal-kummerċ. Skont l-Artikolu 2(10) tar-Regolament bażiku, u għall-iskop li jiġi żgurat tqabbil ġust, id-differenzi f’fatturi li ġew allegati u murija li jolqtu l-prezz u t-tqabbil tal-prezzijiet ġew ikkunsidrati. Saru aġġustamenti għall-ispejjeż tal-merkanzija oċeana u domestika, l-assigurazzjoni, il-kreditu, it-tqandil u l-imballaġġ.64.  Marġini tad-dumping65.  Skont l-Artikolu 2(11) tar-Regolament bażiku, il-marġini tad-dumping ġie stabbilit għal kull tip ta’ prodott fuq il-bażi ta’ paragun tal-valur normali medju peżat mal-prezzijiet medji differenzjati tal-esportazzjoni fl-istess livell ta’ kummerċ. Dan il-paragun wera l-eżistenza ta’ dumping matul l-RIP, f’livell sinifikattivament ogħla minn dak stabbilit fl-investigazzjoni oriġinali.. Il-marġni tad-dumping medju peżat espress bħala perċentwali tal-valur CIF fil-fruntiera tal-Unjoni kien ta’ 30 % għall-Golden Time Enterprises.66.  Produtturi esportaturi Ċiniżi oħrajn67.  Rimarki preliminari68.  L-importazzjonijiet li kien fadal miċ-Ċina jgħodd għal anqas minn 5 % tal-konsum fl-Unjoni.69.  Il-Kummissjoni bbażat il-konklużjonijiet tagħha dwar il-produtturi esportaturi Ċiniżi li kien baqa' fuq id-dejta miġbura mill-investigazzjoni u fuq l-istatistika uffiċjali tal-Eurostat.70.  Valur normali71.  Il-valur normali għall-esportaturi Ċiniżi li ma kkooperawx kien stabbilit bħala l-prezzijiet tal-bejgħ domestiku medju peżat tal-produtturi Indoneżjani li kkooperaw lill-konsumaturi indipendenti.72.  Prezz tal-esportazzjoni73.  Il-prezz tal-esportazzjoni għall-esportaturi Ċiniżi li ma kkooperawx ġie stabbilit fuq il-bażi ta’ fatti disponibbli skont l-Artikolu 18 tar-Regolament bażiku. Fin-nuqqas ta' informazzjoni oħra aktar b'saħħitha, dan sar b'referenza għall-prezz tal-importazzjoni fuq il-fruntiera tal-Unjoni taċ-CIF medju miksub mill-istatistika tal-importazzjoni tal-Eurostat matul l-RIP.74.  Paragun bejn il-prezzijiet75.  Il-valur normali medju peżat li nstab għall-bqija tal-esportaturi Ċiniżi tqabbel mal-prezz medju peżat tal-valur normali tal-produtturi Indoneżjani verifikati, abbażi tal-prezz tal-fabbrika u fuq l-istess livell tal-kummerċ.76.  Sabiex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. F’dan ir-rigward, ġew magħmula aġġustamenti fl-ispejjeż tal-merkanzija fuq il-baħar u domestika, l-assigurazzjoni, it-tqandil u l-imballaġ. Fin-nuqqas ta' informazzjoni aktar b'saħħitha, l-aġġustamenti huma bbażati fuq spejjeż verifikati tal-esportatur Ċiniż li kkoopera.77.  Marġini tad-dumping78.  Il-marġini tad-dumping kien ikkalkulat bħala l-ammont li bih il-valur normali, kif ikkalkulat fil-premessa (35) jaqbeż il-prezz tal-esportazzjoni, kif stabbilit fil-premessa (36). Ir-riżultati miksuba hekk juru kontinwazzjoni ċara tal-prattiċi tad-dumping fuq perjodu tal-validità tal-miżuri, b'marġini ta' dumping ta' aktar minn 5 %.79.  Il-konklużjonijiet dwar id-dumping miċ-Ċina80.  Fid-dawl ta' dan hawn fuq, ġie konkluż li d-dumping kompla miċ-Ċina matul il-perjodu tal-applikazzjoni tal-miżuri.81.  L-Indoneżja82.  Rimarki preliminari83.  Kif stabbilit fil-premessa (8), żewġ produtturi kkooperaw f'din ir-reviżjoni, PT Golden Sari u PT Tunggak Waru Semi. Ir-rappreżentanza f'termini ta' esportazzjonijiet lejn l-Unjoni kienet ta' bejn 40 % u 60 % matul l-RIP[6].84.  Id-dejta miġbura mill-Kummissjoni żvelat li hemm mill-inqas erba' produtturi oħra tal-prodott ikkonċernat fl-Indoneżja. Skont dik id-dejta, il-produtturi li kkooperaw kienu jgħoddu għal madwar terz tal-produzzjoni u l-kapaċità totali Indoneżjana. Għalhekk, il-kooperazzjoni mill-Indoneżja f'din ir-reviżjoni kienet baxxa.85.  Fid-dawl ta' dan hawn fuq, u skont l-Artikolu 18 tar-Regolament bażiku, l-informazzjoni dwar il-prezzijiet domestiċi, il-prezzijiet tal-esportazzjoni lejn pajjiżi oħra, il-produzzjoni u l-kapaċità fl-Indoneżja għall-produtturi esportaturi Indoneżjani li ma kkooperawx kienet ibbażata fuq l-aqwa fatti disponibbli, inklużi l-ilment u l-informazzjoni disponibbli pubblikament. L-awtoritajiet Indoneżjani rilevanti kienu notifikati bl-applikazzjoni tal-Artikolu 18 u r-raġunijiet tiegħu. L-ebda kummenti ma kienu ppreżentati mill-awtoritajiet Indoneżjani f'dan ir-rispett.86.  Fost it-tnejn li kkooperaw, waħda biss, PT Golden Sari, esportat lejn l-Unjoni matul l-RIP. Filwaqt li ma setgħetx tkun stabbilita marġini ta' dumping għal PT Tunggak Waru Semi, peress li din il-kumpanija ma esportatx lejn l-Unjoni matul l-RIP, madankollu d-dejta tagħha kienet użata biex tinkiseb informazzjoni, inter alia, dwar il-produzzjoni, il-kapaċitajiet u l-esportazzjonijiet lejn swieq terzi biex ippermettiet ħarsa aktar dettaljata fis-swieq Indoneżjani domestiċi u ta' esportazzjoni.87.  Produtturi esportaturi Indoneżjani li kkooperaw88.  Valur normali89.  Il-valur normali għall-PT Golden Sari kien ikkalkulat bħala prezz medju peżat tal-bejgħ kollu domestiku matul l-RIP, imħallas jew li jista' jitħallas mill-konsumaturi indipendenti, tat-tip in kwistjoni.90.  Prezz tal-esportazzjoni91.  Il-prezz tal-esportazzjoni għall-PT Golden Sari kien stabbilit abbażi tal-prezzijiet tal-esportazzjoni attwalment imħallsa jew li setgħu tħallsu matul l-RIP lill-konsumaturi indipendenti fl-Unjoni.92.  Paragun bejn il-prezzijiet93.  Il-valur normali medju peżat tqabbel mal-prezz medju peżat tal-esportazzjoni lejn l-Unjoni tal-prodott ikkonċernat, fuq bażi tal-prezz tal-fabbrika u fuq l-istess livell tal-kummerċ.94.  Sabiex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. F’dan ir-rigward, saru aġġustamenti għall-ispejjeż tal-merkanzija internazzjonali, l-assigurazzjoni, il-merkanzija domestika, l-imballaġġ u l-kreditu.95.  Marġini tad-dumping96.  Ir-riżultat ta' dan it-tqabbil tal-valur normali u l-prezz tal-esportazzjoni wera li ma sar l-ebda dumping matul l-RIP mill-kumpanija PT Golden Sari.97.  Produtturi esportaturi Indoneżjani oħrajn98.  Rimarki preliminari99.  Kif issemma fuq fil-premessa (43), minħabba livell baxx ta' kooperazzjoni għall-Indoneżja, il-marġini ta' dumping ta' esportaturi li ma kkooperawx kienet determinata skont l-Artikolu 18 tar-Regolament bażiku, i.e. abbażi tal-fatti disponibbli.100.  Valur normali101.  Il-valur normali kien ikkalkulat bħala valur normali medju peżat li kien ikkalkulat għal żewġ produtturi li kkooperaw.102.  Prezz tal-esportazzjoni103.  Fin-nuqqas ta' informazzjoni oħra aktar b'saħħitha, il-prezz tal-esportazzjoni għall-esportaturi Indoneżjani li ma kkooperawx kien determinat abbażi tal-prezz tal-importazzjoni fuq il-fruntiera tal-Unjoni taċ-CIF medju miksub mill-istatistika tal-importazzjoni tal-Eurostat matul l-RIP.104.  Paragun bejn il-prezzijiet105.  Il-prezz tal-esportazzjoni medju peżat lejn l-Unjoni għall-Indoneżja miksub b'dan il-mod, tqabbel fuq il-livell tal-fabbrika mal-valur normali medju peżat stabbilit għall-produtturi Indoneżjani li kkooperaw.106.  Sabiex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. F’dan ir-rigward, saru aġġustamenti għall-ispejjeż tal-merkanzija internazzjonali, l-assigurazzjoni, il-merkanzija domestika, it-tqandil, l-imballaġġ u l-kreditu.107.  Marġini tad-dumping108.  Il-paragun tal-valur normali u l-prezzijiet tal-esportazzjoni kif stabbilit hawn fuq, urew l-eżistenza ta' dumping. Il-marġini tad-dumping li nstab, bħala persentaġġ tal-prezz tal-importazzjoni fuq il-fruntieri tal-Unjoni taċ-CIF, kien qrib it-30 %109.  Il-konklużjonijiet dwar id-dumping mill-Indoneżja110.  Fid-dawl ta' dan hawn fuq, ġie konkluż li d-dumping kompla għal parti sinifikattiva tal-produtturi Indoneżjani matul il-perjodu tal-applikazzjoni tal-miżuri.111.  Żvilupp tal-importazzjonijiet jekk jitħassru l-miżuri112.  Skont l-Artikolu 11(2) tar-Regolament bażiku, ġie investigat jekk id-dumping aktarx li jissokta jew iseħħ mill-ġdid meta ssir l-iskadenza possibbli tal-miżuri fis-seħħ kontra ċ-Ċina u l-Indoneżja.113.  Sabiex ikun stabbilit jekk id-dumping aktarx li jissokta jew iseħħ mill-ġdid, jekk jitħassru l-miżuri, il-Kummissjoni eżaminat l-informazzjoni disponibbli dwar iċ-ċirkostanzi tal-esportaturi u l-kundizzjonijiet tas-suq. L-analiżi kienet prinċipalment ibbażata fuq informazzjoni mogħtija fit-tweġibiet ta' kwestjonarju tal-produtturi li kkooperaw u vverifikati waqt mawriet ta' verifika fuq il-post. Intużaw sorsi oħra ta' informazzjoni, bħalma huma l-istatistika tal-importazzjonijiet tal-Eurostat u l-istatistika uffiċjali dwar l-esportazzjonijiet u s-suq tal-pajjiżi konċernati.114.  Iċ-Ċina115.  Rimarki preliminari116.  Kif stabbilit fil-premessa (26), il-produtturi li kkooperaw jirrappreżentaw aktar mit-tliet kwarti tal-produzzjoni Ċiniża matul l-RIP. Minħabba li l-livell ta' kooperazzjoni huwa għoli, kien determinat li informazzjoni b'saħħitha dwar l-esportazzjonijiet tal-prodott ikkonċernat fl-Unjoni matul l-RIP setgħet tinġabar direttament mill-produttur esportatur. B'mod aktar ġenerali, dejta li tikkonċerna s-suq domestiku Ċiniż inġabret mill-produtturi miż-żewġ produtturi verifikati.117.  Ta' min ifakkar li l-investigazzjoni wriet li d-dumping mill-kumpaniji Ċiniżi kkonċernati minn din ir-reviżjoni kompla fuq livell li kien konsiderevolment ogħla minn dak stabbilit fl-investigazzjoni oriġinali.118.  Kapaċità mhux użata u ħażniet119.  Skont id-dejta miġbura mill-Kummissjoni matul l-investigazzjoni, il-kapaċità tal-produzzjoni liberament disponibbli tal-kumpaniji kkonċernati minn din ir-reviżjoni fiċ-Ċina hija ħafna drabi akbar id-daqs tas-suq tal-Unjoni. L-investigazzjoni wriet li l-konsum domestiku fiċ-Ċina mhix probabbli li jassorbi sa xi punt sinifikattiv għal din il-kapaċità żejda.120.  Produttur Ċiniż argumenta li kellu l-intenzjoni li jnaqqas b'mod konsiderevoli l-kapaċità tal-produzzjoni tiegħu wara l-RIP. Madankollu, ma ngħatat l-ebda evidenza tanġibbli f'dan ir-rigward. Anke jekk din teoretikament twassal għal tnaqqis fil-kapaċità Ċiniża, madankollu toħloq inċentiv għall-bqija tal-produtturi Ċiniżi li jżidu l-użu tal-kapaċità liberament disponibbli sabiex jimtela l-vojt li jinqala' fl-esportazzjonijiet taċ-Ċina.121.  Barra minn hekk, l-abbiltà tas-swieq ta' pajjiż terz li jassorbi volumi addizzjonali sinifikattivi tal-importazzjonijiet hija limitata. Biex nibdew, diversi pajjiżi kbar ma jimportawx il-prodott konċernat għal raġunijiet regolatorji (inter alia l-Istati Uniti, l-Indja, il-Ġappun, il-Messiku, il-Korea t'Isfel u l-Lvant Nofsani kollu). Barra minn hekk, skont l-informazzjoni miġbura matul l-investigazzjoni, il-bqija tas-swieq imdaqqsa għaċ-ċiklamat tas-sodju (l-Amerika t'Isfel, l-Afrika t'Isfel u l-Ażja) mhumiex probabbli li jikbru b'mod sinifikattiv fis-snin li ġejjin. Għalhekk, is-suq tal-Unjoni se jibqa' opportunità ewlenija għall-prodott, attraenti mhux biss minħabba d-daqs tiegħu, iżda wkoll minħabba l-eżistenza ta' kanali ta' distribuzzjoni magħrufin sew u stabbiliti sew, għall-importazzoni tal-prodott.122.  Fl-aħħar kien ikkunsidrat jekk il-kapaċità żejda setgħetx tkun kanalata fil-manifattura ta' prodotti oħrajn fil-kumpaniji involuti. Madankollu, dan ma jkunx probabbli peress li l-produtturi vverifikati ma jimmanifatturawx xi prodott ieħor fi kwantitajiet sinifikattivi u m'hemmx evidenza li produtturi oħrajn Ċiniżi taċ-ċiklamat tas-sodju jistgħu jaqilbu b'mod faċli għal prodotti oħra.123.  Il-futur jindika kontinwazzjoni probabbli ta' volumi kbar għall-esportazzjoni miċ-Ċina lejn l-Unjoni jekk il-miżuri jitħassru.124.  Relazzjoni bejn il-prezzijiet fl-Unjoni u l-prezzijiet fis-suq domestiku Ċiniż125.  Il-Kummissjoni sabet li l-volumi kbar ta' importazzjonijiet miċ-Ċina saru bi prezzijiet fl-Unjoni li kienu aktar baxxi mill-prezzijiet fis-suq domestiku Ċiniż. Il-prezzijiet tal-bejgħ ta' dawk l-importazzjonijiet, meqjus il-livell u s-sehem tagħhom fis-suq tal-importazzjonijiet iddampjati Ċiniżi, għandhom jitqiesu bħala prezz ta' referenza fl-Unjoni: esportaturi Ċiniżi oħra li jixtiequ jidħlu fis-suq bi kwantitajiet sinifikattivi fil-probabbiltà sħiħa jallinaw irwieħhom ma' dawn il-prezzijiet baxxi u jidħlu fid-dumping.126.  Relazzjoni bejn il-prezzijiet tal-esportazzjoni lejn pajjiżi terzi u l-prezzijiet fis-suq domestiku Ċiniż127.  Il-Kummissjoni qabblet il-prezzijiet tal-esportazzjoni Ċiniżi vverifikati lejn pajjiżi terzi mal-prezzijiet fis-suq domestiku Ċiniż, biex teżamina aktar l-imġiba tal-prezzijiet tal-esportaturi Ċiniżi fil-każ li l-miżuri jitneħħew.128.  Instab li l-prezzijiet tal-esportazzjoni lejn pajjiżi terzi kienu konsistentement aktar baxxi mill-prezzijiet domestiċi u jaqblu mal-prezzijiet tal-esportazzjoni lejn l-UE li tenfasizza xejra ta' aġir ta' dumping li jidher li hu strutturali f'dan is-settur fiċ-Ċina.129.  Relazzjoni bejn il-prezzijiet tal-esportazzjoni lejn pajjiżi terzi u l-livell tal-prezzijiet fl-Unjoni130.  Il-Kummissjoni qabblet il-prezzijiet tal-esportazzjoni Ċiniżi lejn pajjiżi terzi mal-prezzijiet ewlenin fl-Unjoni, sabiex tistabbilixxi jekk hemmx inċentiv beix jinqalbu l-esportazzjonijiet lejn l-Unjoni f'każ li jitħassru l-miżuri.131.  Il-prezzijiet tal-esportazzjoni Ċiniżi lejn pajjiżi terzi kienu ġeneralment jaqblu mal-livell tal-prezzijiet fl-Unjoni. Dan jikkonferma li l-esportaturi Ċiniżi mhumiex probabbli li jaqilbu l-esportazzjonijiet mill-UE għal swieq oħrajn.132.  Il-konklużjonijiet dwar iċ-Ċina133.  Il-valutazzjoni tal-fatturi msemmija hawn fuq juru li l-esportaturi konċernati mir-reviżjoni komplew jesportaw volumi sinifikattivi ħafna tal-prodott konċernat lejn l-Unjoni bi prezzijiet iddampjati. Esportazzjonijiet Ċiniżi lejn pajjiżi terzi oħra jsiru wkoll bi prezzijiet iddampjati li juru xejra strutturali tal-aġir ta' dumping. Il-prezzijiet domestiċi Ċiniżi huma għoljin u m'hemmx indikazzjonijiet li se jonqsu fil-futur prevedibbli. Ġaladarba hemm kapaċità kbira liberament disponibbli tal-esportaturi Ċiniżi, in-nuqqas ta' opportunitajiet oħra mdaqqsa għal tali kapaċità u l-attrazzjoni tas-suq tal-UE, għalhekk hemm inċentiv għall-produtturi esportaturi Ċiniżi li jidderieġu l-volumi l-kbar bi prezzijiet iddampjati lejn is-suq tal-Unjoni jekk il-miżuri jineħħew.134.  Ġaladarba kienu kkunsidrati d-dejta u l-informazzjoni hawn fuq, ġie konkluż li d-dumping miċ-Ċina hu probabbli li jkompli jew jerġa' jseħħ jekk il-miżuri jitħallew jiskadu.135.  L-Indoneżja136.  Rimarki preliminari137.  Kif spjegat fil-premessa (42), il-produtturi li kkooperaw jirrappreżentaw minoranza tal-produzzjoni u l-kapaċità Indoneżjana u għalhekk l-Artikolu 18 kien applikat.138.  Ta' min ifakkar li l-investigazzjoni kkonkludiet li d-dumping mill-Indoneżja kompla fl-RIP għall-produtturi li ma kkooperawx.139.  Kapaċità mhux użata u ħażniet140.  Matul ir-reviżjoni, kien stabbilit li l-kapaċità liberament disponibbli fl-Indoneżja hija akbar mit-tliet kwarti tad-daqs tas-suq tal-Unjoni. Anke jekk l-esportatur li kkoopera kien se jkun eskluż, il-bqija tal-kapaċità libera tibqa' tgħodd għal nofs is-suq tal-Unjoni. Statistika uffiċjali Indoneżjana turi li l-produtturi Indoneżjani jidhru li qed jitilfu l-ishma fis-suq minħabba politika aggressiva ta' pprezzar tal-kompetituri Ċiniżi kemm fis-suq domestiku kif ukoll f'dak internazzjonali. Għalhekk huwa probabbli li l-kapaċità liberament disponibbli tal-Indoneżja se tikber aktar fil-futur qrib.141.  Kien eżaminat jekk il-kapaċità totali liberament disponibbli fl-Indoenżja tista' tkun assorbita minn bejgħ lil pajjiżi terzi iżda kif ġie konkluż fil-premessa (63), is-swieq tal-pajjiżi terzi mhumiex previsti li se jassorbu b'mod sinifikattiv il-kapaċità żejda li hemm. Kien ezaminat ukoll jekk il-kapaċità żejda kinitx se tkun assorbita minn bejgħ fis-suq domestiku. Madankollu, kif intqal qabel, skont id-dejta uffiċjali Indoenżjana, is-sehem tas-suq tal-produtturi Indoneżjani fis-suq domestiku qed jiċkien taħt pressjoni tal-importazzjonijiet Ċiniżi. Fl-aħħar nett, il-possibbiltà ta' qlib tal-produzzjoni għal prodotti oħra simili tqies; għall-istess raġuni kif spjegat fil-premessa (64), mhux probabbli li l-kapaċità żejda se tkun tista' tintuża b'dan il-mod.142.  Bħala konklużjoni, il-kapaċità disponibbli kbira u dejjem tikber fl-Indoneżja tkun, għal limitu sinifikattiv, diretta lejn l-Unjoni jekk il-miżuri jitneħħew.143.  Ir-relazzjoni bejn il-prezzijiet fl-Unjoni u l-prezzijiet fis-suq domestiku Indoneżjan144.  Il-prezzijiet fis-suq domestiku Indoneżjan huma ogħla mill-prezzijiet fis-suq tal-Unjoni minkejja l-pressjoni li qiegħda tikber magħmula mill-esportazzjonijiet Ċiniżi fis-suq Indoneżjan. Ġaladarba l-livelli tal-prezzijiet tal-importazzjonijiet Ċiniżi fl-Unjoni għal prodott daqshekk omoġenu huma baxxi, huma jkunu l-prezz ta' referenza li miegħu l-esportaturi Indoneżjani probabbilment se jaqblu miegħu u għalhekk jużaw id-dumping jekk il-miżuri jiskadu. Din il-konsiderazzjoni hija applikabbli kemm għall-esportaturi li kkooperaw kif ukoll għall-esportaturi li ma kkooperawx.145.  Jekk il-miżuri jiskadu biss għall-Indoneżja u mhux għaċ-Ċina, dan jirrendi s-suq tal-Unjoni aktar attraenti għall-produtturi Indoenżjani minn perspettiva tal-prezzijiet. Tabilħaqq, mingħajr dazji antidumping, huma jkunu kapaċi jgħollu l-prezzijiet biex jieħdu vantaġġ tad-dazju antidumping li jibqa' jitħallas mill-esportaturi Ċiniżi. Għandu jingħad ukoll li taħt xenarju simili fir-rigward tal-livelli u d-differenzjali fil-prezzijiet tal-esportaturi Ċiniżi u Indoneżjani kien evidenti fl-investigazzjoni oriġinali, dawn tal-aħħar esportaw volumi sinifikattivi lejn l-UE.146.  Fl-aħħar nett, għandu jkun innutat ukoll li l-esportazzjonijiet Indoneżjani lejn l-UE naqsu konsistentement wara l-impożizzjoni tal-miżuri li ssaħħaħ il-konklużjoni li l-esportaturi Indoneżjani mhumiex kapaċi jew lesti li jbiegħu kwantitajiet sinifikattivi fis-suq tal-UE bi prezzijiet mhux iddampjati.147.  Ir-relazzjoni bejn il-prezzijiet tal-esportazzjoni lejn pajjiżi terzi u l-prezzijiet fis-suq domestiku Indoneżjan148.  Fir-rigward tal-produtturi esportaturi li kkooperaw, il-prezzijiet tal-esportazzjoni vverifikati tagħhom lejn pajjiżi terzi nstabu li huma ogħla mill-prezzijiet domestiċi Indoneżjani.149.  Dwar l-esportaturi li ma kkooperawx, ma kienx possibbli li tinkiseb dejta individwali matul l-investigazzjoni. Statistika Indoneżjana uffiċjali disponibbli dwar il-prezzijiet medji tal-esportazzjoni tal-esportazzjonijiet Indoneżjani kollha tidher li mhijiex preċiżi f'termini assoluti, prezzijiet tal-esportazzjoni mneffħa b'ammonti sinfikattivi ħafna. Madankollu, mill-istess statistika jista jiġi inferit li l-prezzijiet tal-esportazzjoni lejn pajjiżi terzi jidhru li huma aktar baxxi mill-prezzijiet tal-esportazzjoni lejn l-Unjoni. Dan jindika li, għall-inqas għal parti sinifikattiva tal-esportazzjonijiet Indoneżjani lejn pajjiżi terzi, se jkunu ddampjati wkoll. Fi kwalunkwe eventwalità, l-istatistika dwar l-esportazzjoni Indoneżjana turi tnaqqis qawwi ta' volumi tal-esportazzjoni li tindika li, bil-livelli ta' prezzijiet kurrenti, l-esportaturi Indoneżjani qed ibatu mill-kompetizzjoni Ċiniża.150.  Ir-relazzjoni bejn il-prezzijiet tal-esportazzjoni lejn pajjiżi terzi u l-prezzijiet fl-Unjoni151.  Għall-produttur li jikkoopera, il-prezzijiet tal-esportazzjoni lejn il-pajjiżi terzi nstabu li huma ġeneralment ogħla mil-livelli tal-prezzijiet fl-Unjoni. Madankollu, fir-rigward tal-bqija tal-produtturi Indoneżjani, l-istatistika uffiċjali Indoneżjana disponibbli tissuġġerixxi stampa opposta. Dan jindika li għal parti sinifikattiva tal-esportaturi Indoneżjani d-dumping se jeżisti wkoll meta jesportaw lejn pajjiżi terzi.152.  Din id-differenza fil-prezzijiet bejn il-prezzijiet tal-esportazzjoni lejn l-Unjoni u l-prezzijiet tal-esportazzjoni lejn il-bqija tad-dinja tissottolinea l-inċentiv tal-esportaturi Indoneżjani li jiddiversifikaw l-esportazzjonijiet lejn l-Unjoni. Din il-konklużjoni tissaħħaħ jekk il-miżuri fuq l-importazzjonijiet li joriġinaw fir-Repubblika Popolari taċ-Ċina jitħallew jiskadu.153.  Konklużjonijiet dwar l-Indoneżja154.  Il-valutazzjoni tal-fatturi msemmija hawn fuq urew li l-esportazzjonijiet Indoenżjani għal firxa sinifikattiva saru bi prezzijiet iddampjati fl-Unjoni u fi swieq ta' pajjiżi terzi li tissottolinea xejra strutturali tal-aġir ta' dumping. Ġaladarba l-kapaċità liberament disponibbli tal-esportaturi Indoenżjani hija kbira u hemm in-nuqqas ta' opportunitajiet oħra mdaqqsa għal tali kapaċità, u l-attrazzjoni tas-suq tal-UE, għalhekk hemm inċentiv għall-produtturi esportaturi Indoneżjani li jidderieġu volumi kbar bi prezzijiet iddampjati lejn is-suq tal-Unjoni jekk il-miżuri jitneħħew.155.  Wara li ġiet ikkunsidrata d-dejta u l-informazzjoni t'hawn fuq, ġie konkluż li dak id-dumping mill-Indoneżja huwa probabbli li se jkompli jew jerġa' jseħħ jekk il-miżuri jitħallew jiskadu.156.  Kumment wara l-kxif157.  L-awtoritajiet Indoneżjani ma pprovdew l-ebda reazzjoni fiż-żmien limitat speċifikat għan-notifika li l-Artikolu 18 jista' jkun applikat lill-produtturi li ma kkooperawx. Madankollu, wara l-kxif, l-awtoritajiet Indoneżjani kif ukoll wieħed mill-produtturi Indoneżjani li kkooperaw qalu li ż-żewġ produtturi Indoneżjani li kkooperaw jirrappreżentaw sezzjoni konsiderevoli tal-industrija Indoneżjana. Il-partijiet qalu li b'riżultat ta' dan, il-grad ta' kooperazzjoni tal-Indoneżja għandu jitqies bħala sinfikattiv u l-Artikolu 18 m'għandux japplika. Barra minn hekk, il-partijiet imsemmija hawn fuq qalu li peress diversi produtturi Indoneżjani ma esportawx lejn l-Unjoni matul l-RIP, ma kinux f'pożizzjoni li jikkooperaw. Fl-aħħar nett, intqal li, peress li wieħed mill-produtturi li kkooperaw jirrappreżenta parti estremament kbira tal-esportazzjonijiet Indoneżjani, dawk il-produtturi li kkooperaw għandhom jitqiesu bħala rappreżentanti tiegħu u l-fatt li d-dumping ma nstabx għal din il-kumpanija għandu jwassal għat-tneħħija tal-miżuri għall-Indoneżja.158.  Għandu jkun iċċarat li l-Artikolu 18 ma kienx applikat lill-produtturi li kkooperaw li d-dejta tagħhom ittieħdet kompletament in kunsiderazzjoni matul l-investigazzjoni. Dwar l-applikazzjoni tal-Artikolu 18 fuq il-bqija tal-produtturi Indoneżjani, isegwi li, fl-assenza ta' informazzjoni minn dawn il-partijiet, is-servizzi tal-Kummissjoni ma kellhomx għażla oħra ħlief li jistrieħu fuq l-aħjar fatti disponibbli. Ta' min ifakkar li sabiex tkun valutata l-probabbiltà tal-kontinwazzjoni u/jew rikorrenza tad-dumping fir-reviżjonijiet ta' skadenza, is-servizzi tal-Kummissjoni għandhom jivvalutaw l-elementi li jikkonċernaw l-istat tat-totalità tal-industrija tal-pajjiż esportatur, bħalma huma l-kapaċità domestika, il-produzzjoni u l-prezzijiet u l-esportazzjonijiet lil pajjiżi terzi.159.  Peress li l-kumpaniji produtturi Indoneżjani li ma kkooperawx jirrappreżentaw parti kbira tal-industrija Indoneżjana f'termini ta' esportazzjonijiet lejn Unjoni kif ukoll f'termini ta' produzzjoni u esportazzjonijiet lejn il-pajjiżi terzi, il-Kummissjoni tikkonferma l-applikazzjoni tal-Artikolu 18 b'referenza għall-produtturi Indoneżjani li ma kkooperawx kif stabbilit fil-premessa (43).160.  Dwar it-talba biex jitneħħew il-miżuri fuq l-esportazzjonijiet Indoneżjani, għandu jun innutat li l-awtoritajiet Indoenżjani ma pprovdewx dejta li tsita' tbiddel il-konklużjoni tal-Kummissjoni dwar ir-rappreżentanza tal-esportatur li kkoopera li tikkorrispondi għal bejn l-40 % u s-60 % tat-total ta' esportazzjonijiet Indoneżjani matul l-RIP kif stabbilit fil-premessa (41). Għalhekk, l-esportatur li kkoopera li nstab li ma kienx iddampja ma jistax jitqies bħala rappreżentant tal-esportazzjonijiet kollha Indoneżjani. Il-bqija tal-esportazzjonijiet Indoneżjani saru bi prezzijiet iddampjati kif stabbilit fil-premessa (55). Għalhekk, il-konklużjoni li d-dumping kompla minn dik il-parti tal-esportazzjonijiet Indoneżjani hija kkonfermata. Barra minn hekk, in-nuqqas ta' dumping mhux, per se , raġuni suffiċjenti biex ma jkomplux il-miżuri anti-dumping, jekk il-probabbiltà ta' rikorrenza hija stabbilita, kif inhu l-każ fir-reviżjoni preżenti ta' skadenza. Bħala konklużjoni, it-talba biex ma jitkomplewx il-miżuri abbażi ta' nuqqas ta' dumping mill-esportatur Indoneżjan li kkoopera ma setgħetx tkun aċċettata.161.  L-awtoritajiet Indoneżjani u produttur Indoneżjan li kkoopera talbu wkoll li l-figuri tal-esportazzjonijiet Indoenżjani totali lejn l-Unjoni jinkixfu totalment. Madankollu, wieħed irid ifakkar li l-indiċjar ta' dik id-dejta (ara nota għall-premessa (41)) kienet neċessarja biex tipproteġi l-produttur esportatur Indoneżjan mill-kxif ta' dejta sensittiva dwar in-negozju. Id-daqs żgħir ta-suq u n-numru limitat tal-partijiet interessati jiġġustifika l-indiċjar ta' dawk il-figuri. Kollox ma' kollox, hemm kawża ġusta biex tinżamm il-kunfidenzjalità u t-talba biex jinkixfu ċ-ċifri tal-esportazzjonijiet totali Indoneżjani lejn l-Unjoni għalhekk tista' tkun aċċettata.162.  Konklużjoni dwar il-probabbiltà ta' kontinwazzjoni u/jew ta' rikorrenza ta' dumping163.  Abbażi ta' dan t'hawn fuq, ġie konkluż li d-dumping miż-żewġ pajjiżi kkonċernati minn din ir-reviżjoni huwa probabbli li se jkompli jekk il-miżuri jitneħħew.D. SITWAZZJONI FIS-SUQ TAL-UNJONI164.  Id-definizzjoni tal-Industrija tal-Unjoni165.  Iċ-ċiklamat tas-sodju huwa manifatturat fl-Unjoni minn produttur applikant, Productos Aditivos S.A. Għalhekk din il-kumpanija tqieset li tikkostitwixxi l-industrija tal-Unjoni fit-tifsira tal-Artikolu 4(1) tar-Regolament bażiku.166.  Il-konsum fl-Unjoni167.  Dejta dwar il-konsum fl-Unjoni kien ibbażat fuq volumi akkumulati ta' importazzjonijet tal-prodott ikkonċernat fl-Unjoni bbażat fuq l-istatistika tal-Eurostat u fuq il-bejgħ totali vverifikat tal-industrija tal-Unjoni fis-suq tal-Unjoni. Peress li din id-dejta hija derivata minn żewġ sorsi u li l-bejgħ mill-applikant għandu jibqa' kunfidenzjali, l-iżvilupp tal-konsum huwa rrappurtat hawn taħt f'indiċi.168.  Il-konsum fl-Unjoni tal-SC hija bejn 5 000 u 7 000 tunnellata matul il-perjodu kkunsidrat. Żdied b'6 % l-2005 u l-2006 u bi 15 % bejn l-2005 u l-2006. Dan naqas bi 18 % bejn l-2007 u l-RIP.Tabella 1IL-KONSUM FL-UNJONI2005 | 2006 | 2007 | 2008 (RIP) |INDIĊI | 100 | 106 | 122 | 103 |169.  L-importazzjonijiet mill-pajjiżi kkonċernati170.  Akkumulazzjoni171.  Il-Kummissjoni qieset jekk l-effetti tal-importazzjonijiet li kienu soġġetti għal dumping mill-pajjiżi kkonċernati għandhomx jiġu vvalutati b’mod kumulattiv, abbażi tal-kriterji li ġew stabbiliti fl-Artikolu 3(4) tar-Regolament bażiku. Dan l-Artikolu jipprovdi li l-effetti tal-importazzjonijiet minn żewġ pajjiżi jew aktar li fl-istess ħin ikunu soġġetti għal investigazzjonijiet ta' antidumping għandhom ikunu vvalutati b’mod kumulattiv biss jekk jiġi ddeterminat li (a) il-marġini tad-dumping stabbilit f’relazzjoni mal-importazzjonijiet minn kull pajjiż huwa aktar minn de minimis kif ġie ddefinit fl-Artikolu 9(3) tar-Regolament bażiku u li l-volum tal-importazzjonijiet ta’ kull pajjiż mhux negliġibbli, u (b) valutazzjoni kumulattiva tal-effetti tal-importazzjonijiet hija adattata fid-dawl tal-kundizzjonijiet tal-kompetizzjoni bejn il-prodotti importati u l-kundizzjonijiet tal-kompetizzjoni bejn il-prodotti importati u l-prodott simili tal-Unjoni.172.  F'dan ir-rispett, l-ewwel instab li l-marġini tad-dumping stabbiliti għal kull wieħed mill-pajjiżi kkonċernati kienu aktar minn de minimis . Barra minn hekk, il-volum tal-importazzjonijiet li kienu soġġetti għal dumping minn kull wieħed minn dawk il-pajjiżi ma kienx negliġibbli fis-sens tal-Artikolu 5(7) tar-Regolament bażiku. Tabilħaqq, il-volum ta' importazzjoni għaċ-Ċina u l-Indoneżja jirrappreżenta madwar il-50 % tal-konsum tal-Unjoni matul l-RIP. Fil-kakolazzjoni tal-volum tal-importazzjonijiet, l-importazzjonijiet mhux iddampjati kienu esklużi.173.  L-investigazzoni wriet ukoll li l-kundizzjonijiet tal-kompetizzjoni kemm bejn l-importazzjonijiet li kienu soġġetti għal dumping u kemm bejn l-importazzjonijiet li kienu soġġetti għal dumping u l-prodott simili tal-Unjoni kienu simili. Instab li, irrispettivament mill-oriġini tagħhom, iċ-ċiklamat tas-sodju prodotti/mibjugħa mill-pajjiżi kkonċernati u dawk prodotti/mibjugħa mill-industrija Komunitarja jikkompetu kontra xulxin ladarba huma simili f’termini tal-karatteristiċi bażiċi tagħhom, mill-perspettiva tal-utent jistgħu jiġu skambjati wieħed mal-ieħor u jiġu distribwiti permezz tal-istess kanali ta’distribuzzjoni. Il-prezzijiet relatati mal-importazzjonijiet miċ-Ċina soġġetti għal miżuri u importazzjonijiet iddampjati mill-Indoneżja kienu wkoll fl-istess firxa ta' kobor. Barra minn hekk, meta jitqabblu l-prezzijiet fuq l-istess livell ta' kummerċ, dawn il-prezzijiet instabu li jqaċċtu l-prezzijiet tal-industrija tal-Unjoni.174.  Fid-dawl ta' dan hawn fuq, tqies li l-kriterji kollha stabbiliti fl-Artikolu 3(4) tar-Regolament bażiku kienu sodisfatti fir-rigward tal-importazzjonijiet miċ-Ċina soġġetti għal miżuri u importazzjonijiet iddampjati mill-Indoneżja u l-effett ta' dawn l-importazzjonijiet għandhom ikunu valutati b'mod kumulattiv.175.  Volum u sehem fis-suq tal-importazzjonijiet iddampjati176.  L-evoluzzjoni tal-importazzjonijiet iddampjati miċ-Ċina u mill-Indoneżja u l-ishma tagħhom fis-suq matul il-perjodu kkunsidrat kien kif ġej:Tabella 2Total tal-importazzjonijiet iddampjati | 2005 | 2006 | 2007 | 2008 (RIP) |Indiċi | 100 | 109 | 198 | 195 |Tabella 3Sehem tas-suq ta’ importazzjonijiet iddampjati | 2005 | 2006 | 2007 | 2008 (RIP) |Indiċi | 100 | 103 | 161 | 189 |177.  Il-volumi ta' importazzjonijiet iddampjati kif ukoll is-sehem fis-suq tal-importazzjonijiet iddampjati kważi rduppjaw matul il-perjodu kkunsidrat.178.  L-evoluzzjoni tal-prezzijiet u l-imġiba tal-prezzijiet tal-importazzjonijiet tal-prodott ikkonċernat179.  L-evoluzzjoni tal-prezzijiet180.  Il-prezz medju tal-importazzjonijiet iddampjati mill-pajjiżi kkonċernati żviluppa kif ġej matul il-perjodu meqjus:Tabella 4Prezzijiet medji tal-importazzjonijiet iddampjati | 2005 | 2006 | 2007 | 2008 (RIP) |Indiċi | 100 | 103 | 104 | 99 |181.  Is-sors ta' Tabella 4 ġej mid-dejta statistika disponibbli, inkluż l-Eurostat. Ix-xejra ġenerali tal-prezzijiet ta' importazzjoni fl-Unjoni turi żieda sal-2007 u wara tnaqqis matul l-RIP 'l isfel mil-livell tal-2005.182.  It-tqaċċit tal-prezzijiet183.  Għad-determinazzjoni tat-tqaċċit tal-prezzijiet, il-Kummissjoni bbażat l-analiżi tagħha fuq l-informazzjoni ppreżentata fl-andament tal-investigazzjoni mill-produtturi esportaturi miċ-Ċina li kkooperaw. Għal kumpaniji oħra miċ-Ċina u l-Indoneżja li ma kkooperawx mal-każ, it-tqaċċit fil-prezzijiet kien stabbilit b'referenza għad-dejta tal-Eurostat.184.  L-approċċ biex ikun ikkalkulat it-tqaċċit tal-prezzijiet isegwi dak tal-investigazzjoni oriġinali Il-prezzijiet tal-importazzjoni, inklużi d-dazji antidumping, tal-produttur esportatur tqabbel mal-prezzijiet tal-industrija tal-Unjoni, abbażi ta' medji peżati għall-istess kwalitajiet tal-prodott matul l-RIP. Il-prezzijiet tal-industrija tal-Unjoni ġew aġġustati għal livell tal-fabbrika u mqabbla mal-prezzijiet tal-importazzjoni fil-fruntiera taċ-CIF tal-Unjoni li kienu jinkludu d-dazji antidumping u doganali. Dan it-tqabbil fil-prezzijiet sar fl-istess livell tal-kummerċ, aġġustati kif dovut meta meħtieġ, u wara tnaqqis ta’ ribassi u skonti.Tabella 5Tqaċċit fil-prezzijiet | 2008 (RIP) |Iċ-Ċina: |- Golden Time | 21,6% |- Il-kumpaniji l-oħra | 3,2% |L-Indoneżja |- Il-kumpaniji l-oħra | 18,7% |185.  Importazzjonijiet minn pajjiżi oħraL-importazzjonijiet minn pajjiżi terzi oħra kienu negliġibbli (anqas minn 50 tunnellata fis-sena) matul il-perjodu kkunsidrat u għalhekk ma setax ikollu xi impatt fuq is-sitwazzjoni tal-industrija tal-Unjoni.186.  Sitwazzjoni ekonomika tal-industrija tal-Unjoni187.  Skont l-Artikolu 3(5) tar-Regolament bażiku, il-Kummissjoni eżaminat il-fatturi ekonomiċi u l-indiċi rilevanti kollha li jaffettwaw l-istat tal-industrija tal-Unjoni mill-2005 sal-RIP.188.  Sabiex tkun rispettata l-informazzjoni dwar il-kummerċ kunfidenzjali, kien neċessarju li tkun ippreżentata l-informazzjoni li tikkonċerna l-industrija tal-Unjoni f'forma indiċata.189.  Produzzjoni, kapaċità ta' produzzjoni u użu tal-kapaċità190.  Il-produzzjoni tal-industrija tal-Unjoni naqset bi 13 % mill-2005 sal-RIP. Hekk kif il-kapaċità tal-produzzjoni matul l-istess perjodu baqgħet l-istess, l-użu tal-kapaċità naqset b'10 % bi qbil mal-iżvilupp fil-produzzjoni.Tabella 6F'Indiċi | 2005 | 2006 | 2007 | 2008 (RIP) |Kapaċità ta' produzzjoni | 100 | 100 | 100 | 100 |Volum ta’ produzzjoni | 100 | 106 | 88 | 87 |Użu tal-kapaċità | 100 | 106 | 88 | 87 |191.  Bejgħ fl-Unjoni192.  Id-dejta fit-Tabella 7 tindika tnaqqis ċar fil-volumi tal-bejgħ tal-industrija tal-Unjoni. Din il-qagħda hija furzata bil-fatt li l-konsum globali, kif jidher fit-Tabella 1, żdied bi 3 % matul l-istess perjodu. Is-sehem fis-suq tal-industrija tal-Unjoni waqa' b'mod sinifikattiv bejn l-2005 u l-RIP. Dan hu f'kuntrast mal-ishma fis-suq dejjem jiżdiedu (ara l-premessa (100)) tal-importazzjonijiet iddampjati akkumulati miċ-Ċina u l-Indoneżja matul il-perjodu kollu kkunsidrat. L-industrija tal-Unjoni żdiedet il-prezzijiet tal-bejgħ tal-unità fi sfond ta' volumi li jonqsu. F'bilanċ, minkejja ż-żieda fil-prezzijiet tal-unità l-industrija tal-Unjoni baqgħet tiġġenera telf fuq iċ-ċiklamat tas-sodju fl-RIP.Tabella 7F'Indiċi | 2005 | 2006 | 2007 | 2008 (RIP) |Volum tal-bejgħ | 100 | 93 | 81 | 72 |Sehem fis-suq | 100 | 88 | 66 | 70 |Il-prezz tal-bejgħ għal kull unità | 100 | 100 | 108 | 123 |193.  Ħażniet194.  Il-livell ta' ħażna tal-produttur tal-Unjoni nbidlet b'mod sinifikattiv bejn l-2005 u l-RIP u waqgħet kważi bin-nofs matul il-perjodu kkunsidrat.Tabella 8Indiċi | 2005 | 2006 | 2007 | 2008 (RIP) |Ħażna (tunnellati) | 100 | 113 | 29 | 53 |195.  Kapaċità ta' profitt196.  Minkejja titjib żgħir ġenerali, il-profitabbiltà tal-industrija fl-Unjoni baqgħet konsistentement negattiva matul il-perjodu kkunsidrat.197.  Impjieg, produttività u pagi198.  L-impjiegi fl-industrija tal-Unjoni naqsu b'19 % matul il-perjodu eżaminat. Il-produttività ta' kull impjegat (stabbilit abbażi ta' numru ta' tunnellati prodotti diviż bin-numru tal-impjegati) żdiedet. L-ispejjeż tax-xogħol medji għal kull impjegat żdiedu b’5 % matul il-perjodu eżaminat.Tabella 9F'indiċi | 2005 | 2006 | 2007 | 2008 (RIP) |Impjiegi | 100 | 88 | 91 | 81 |L-ispiża tax-xogħol għal kull impjegat | 100 | 99 | 81 | 105 |Produttività (kull impjegat) | 100 | 121 | 97 | 107 |199.  L-investimenti, id-dħul mill-investiment200.  Matul il-perjodu eżaminat, l-investimenti naqsu b'aktar min-nofs li tirrifletti stat ġenerali negattiv tal-produttur tal-Unjoni. Il-livell ta' dħul mill-investiment espress bħala r-relazzjoni bejn il-profitt nett tal-produttur uniku tal-Unjoni u l-valur gross fuq il-karta tal-assi fissi tiegħu jirrifletti x-xejra ta' profitabbiltà. Naqset b'mod drastiku bi kważi 80 % matul il-perjodu eżaminat.Tabella 10F'indiċi | 2005 | 2006 | 2007 | 2008 (RIP) |L-Investiment | 100 | 44 | 7 | 53 |Dħul mill-Investimenti | 100 | 54 | 20 | 21 |201.  Likwidità u kapaċità ta’ ġbir ta’ kapital202.  Il-likwidità tal-industrija tal-Unjoni tista' biss tkun eżaminata f'relazzjoni mal-attività kollha tal-industrija tal-Unjoni. Baqgħet kemxejn pożittiva fl-2005 iżda marret lura fil-perjodu ta' wara u saret negattiva fil-bqija tal-perjodu eżaminat. Sar aktar diffiċli wkoll għall-industrija tal-Unjoni li tkabbar il-kapital minħabba t-telf li sofriet matul il-perjodu eżaminat.203.  Kobor tad-dumping204.  Id-dumping miż-żewġ pajjiżi kkonċernati kompla matul l-RIP bl-eċċezzjoni tal-produttur esportatur Indoneżjan li kkoopera. Minħabba l-volum totali esportat u l-prezzijiet tal-importazzjonijiet iddampjati mill-pajjiżi kkonċernati, dan l-impatt ma jistax jitqies negliġibbli.205.  Irkupru minn dumping fl-imgħoddi206.  Miżuri anti-dumping ta' importazzjonijiet taċ-ċiklamat tas-sodju li joriġina fiċ-Ċina u l-Indoneżja kienu imposti f'Marzu 2004. F'dan il-perjodu biss irkupru parzjali tas-sitwazzjoni tal-produtturi tal-Unjoni kienet osservata kif dettaljata hawn fuq.207.  Il-konklużjoni dwar id-dannu208.  Il-preżenza ta' importazzjonijiet bi prezzijiet baxxi miċ-Ċina u mill-Indoneżja kibret b'mod sinifikattiv fis-suq tal-Unjoni. Xi indikaturi tad-dannu għall-industrija fl-Unjoni juru sinjali ta' rkupru filwaqt li oħrajn jindikaw żvilupp negattiv.209.  Meta wieħed iqis is-sitwazzjoni ġenerali li qiegħda teħżien tal-uniku produttur tal-Unjoni kif ukoll il-kobor tal-volumi importati ddampjati miċ-Ċina u l-Indoneżja u t-tqaċċit sinifikattiv li nstab fil-prezzijiet, huwa kkunsidrat li l-Industrija tal-Unjoni sofriet dannu materjali.210.  Impatt tal-importazzjonijiet iddampjati mill-pajjiżi kkonċernati u l-impatt ta' fatturi oħra211.  Impatt tal-importazzjoni ddampjati mill-pajjiżi kkonċernati212.  Kif ġie spjegat hawn fuq (il-premessa (100)), il-volum akkumulat u s-sehem fis-suq tal-importazzjonijiet ddampjati mill-pajjiżi kkonċernati kważi rduppjaw fil-perjodu eżaminat. Tqaċċit fil-prezzijiet sinifikanti nstab ukoll fiż-żewġ pajjiżi kkonċernati. Meta wieħed iqis il-koinċidenza ċara fi żmien bejn id-deterjorament tas-sitwazzjoni tal-industrija tal-Unjoni u ż-żieda sinifikattiva tal-importazzjonijiet akkumulati ddampjati miċ-Ċina u l-Indoneżja, dawn l-importazzjonijiet ikkawżaw dannu lill-industrija fl-Unjoni. Tabilħaqq, l-importazzjonijiet iddampjati miċ-Ċina u l-Indoneżja kabbru l-penetrazzjoni tagħhom fis-suq tal-UE u ddominaw ishma tas-suq sinifikattivi li qabel kienu f'idejn il-produttur tal-Unjoni.213.  L-impatt ta' fatturi oħra214.  Il-Kummissjoni analizzat jekk xi fatturi magħrufin oħrajn barra mill-importazzjonijiet iddampjati setgħu kellhom piż fuq id-dannu kontinwu mill-produttur tal-Unjoni sabiex ikun żgurat li d-dannu possibbli kkawżat minn kwalunkwe tali fatturi ma kienx attribwit lill-importazzjonijiet iddampjati.215.  L-impatt tal-importazzjonijiet mhux iddampjati miċ-Ċina u l-Indoneżja216.  Il-volum tal-importazzjonijiet mhux iddampjati miċ-Ċina u l-Indoneżja kontinwament naqqsu fil-perjodu eżaminat. Il-prezzijiet korrispondenti ta' dawn l-importazzjonijiet kienu konsistentement ogħla minn dawk tal-importazzjonijiet iddampjati. Għal dawn ir-raġunijiet, l-importazzjonijiet mhux iddampjati miċ-Ċina u l-Indoneżja ma kkontribwewx għad-dannu li soffriet l-industrija fl-Unjoni.217.  Il-prestazzjoni fis-swieq tal-esportazzjoni218.  Il-bejgħ tal-esportazzjoni tal-produttur tal-Unjoni barra l-UE jirrappreżenta anqas mill-25 % tal-bejgħ totali tiegħu. Għall-kuntrarju ta' bejgħ fl-Unjoni, il-profitabilità tal-bejgħ tal-esportazzjoni matul il-perjodu investigat tjiebet u għalhekk ma setgħetx tikkontribwixxi għad-dannu soffert mill-industrija tal-Unjoni.219.  Varjazzjoni fil-prezzijiet tal-materja prima220.  Il-varjazzjonijiet fil-prezzijiet tal-materja prima tal-SC setgħu kellhom xi effett negattiv fuq il-prestazzjoni tal-industrija tal-Unjoni. Madankollu dan il-fattur mhux suffiċjenti biex ikisser il-konnessjoni każwali bejn id-dannu soffert u l-importazzjonijiet iddampjati. Dan tal-aħħar kellu jkun affettwat mit-tibdiliet fil-prezzijiet talk-materja prima fi porporzjon simili bħall-ispejjeż tal-produttur tal-Unjoni peress li huma konnessi mill-qrib mal-prezzijiet taż-żejt u l-urea.221.  Tibdiliet fix-xejriet tal-konsum222.  Tibdiliet fix-xejriet tal-konsum bil-miġja ta' prodotti ġodda fis-suq ma kellhomx impatt notevoli fuq il-konsum tal-SC. Tabilħaqq, jidher li m'hemm l-ebda sostituzzjoni diretta tal-prodott bejn l-SC u dawn il-prodotti l-ġodda.223.  Konklużjoni224.  Għal dawn ir-raġunijiet kien konkluż li l-importazzjonijiet iddampjati miċ-Ċina u l-Indoneżja kkawżaw dannu materjali lill-industrija tal-Unjoni u l-ebda fattur ieħor ma kiser din il-konnessjoni każwali.E. IL-PROBABBILTÀ TAL-KONTINWAZZJONI TAD-DANNU225.  L-impatt tal-volum proġettat u l-effett tal-prezzijiet fuq l-istat tal-industrija tal-Unjoni f'każ tat-tneħħija tal-miżuri226.  Skont l-Artikolu 11(2) tar-Regolament bażiku, l-importazzjonijiet mill-pajjiżi li bħalissa qed jiġu riveduti, ġew ivvalutati sabiex tiġi stabbilita l-probabbiltà ta' tkomplija tad-dannu.227.  Għal dak li għandu x'jaqsam mal-effett probabbli fuq l-industrija tal-Unjoni tal-iskadenza tal-miżuri li qegħdin fis-seħħ, il-fatturi li ġejjin tqiesu li kienu skont l-elementi deskritti fil-qosor tal-probabbiltà ta' tkomplija ta' dumping.228.  Iċ-Ċina229.  Kif ġie konkluż hawn fuq fil-premessa (40), l-esportazzjonijiet miċ-Ċina li saru mill-esportaturi kkonċernati minn din ir-reviżjoni qed ikomplu jsiru bi prezzijiet iddampjati. L-esportazzjonijiet Ċiniżi lejn pajjiżi terzi oħra jidhru ukoll li huma ddampjati u li jindikaw xejra strutturali tal-aġir ta' dumping.230.  Analiżi tal-kapaċitajiet disponibbli fiċ-Ċina wriet li l-kapaċità tal-produzzjoni liberament disponibbli tal-kumpaniji kkonċernati mir-reviżjoni fiċ-Ċina huma ħafna drabi akbar mid-daqs tas-suq tal-Unjoni (ara premessa (61)). L-abbiltà tas-swieq ta' pajjiż terz li jassorbi volumi addizzjonali sinifikattivi tal-importazzjonijiet Ċiniżi hija limitata wkoll (ara l-premessa (63)). Għalhekk hemm inċentiv għall-produtturi esportaturi Ċiniżi li jidderieġu volumi kbar ta' esportazzjoni bi prezzijiet ddampjati lejn is-suq tal-Unjoni jekk il-miżuri jitneħħew (ara l-premessa (65)).231.  Il-livelli sinifikattivi ta' dumping u tqaċċit fil-prezzijiet osservati jindikaw li l-volumi tal-esportazzjoni lejn l-Unjoni msemmija hawn fuq se jsiru bi prezzijiet iddampjati li jkunu b'mod sinifikattiv aktar baxxi mill-prezzijiet u l-ispejjeż tal-produttur tal-Unjoni.232.  L-effett ikkombinat ta' tali volumi u prezzijiet ikun tali li kapaċi jwassal għal deterjorament tas-sitwazzjoni diġà prekarja tal-industrija tal-Unjoni. Tali xenarju jwassal fil-probabbiltà kollha għal aktar prezzijiet imnaqqsa u/jew produzzjoni u bejgħ iżgħar mill-industrija tal-Unjoni. Il-pożizzjoni finanzjarja tal-industrija tal-Unjoni tkompli tiddeterjora u twassal għal dannu akbar. Dawn l-iżviluppi jistgħu jtemmu l-eżistenza tal-uniku produttur tal-Unjoni.233.  L-Indoneżja234.  L-investigazzjoni wriet li d-dumping mill-Indoneżja kompla matul l-RIP. L-investigazzjoni wriet ukoll li l-kapaċità liberament disponibbli fl-Indoneżja hija aktar mit-tliet kwarti tad-daqs tas-suq tal-Unjoni u probabbli se tikber aktar fil-futur qrib (ara l-premessa (75)). Peress li m'hemmx indikazzjoni li swieq oħra terzi jew is-suq domestiku jista' jassorbi din il-kapaċità żejda, din tista' tikkawża żieda fl-esportazzjonijiet bi prezz baxx lejn l-Unjoni Ewropea jekk il-miżuri jitħallew jiskadu.235.  Bħal fil-każ taċ-Ċina, il-livelli sinifikattivi ta' dumping u tqaċċit fil-prezzijiet osservati jindikaw li l-volumi tal-esportazzjoni lejn l-Unjoni se jsiru bi prezzijiet iddampjati li jkunu b'mod sinifikattiv aktar baxxi mill-prezzijiet u l-ispejjeż tal-produttur tal-Unjoni. Bl-istess mod, l-effett ikkumbinat ta' dawn il-volumi u l-prezzijiet ikunu kapaċi jwasslu għal aktar deterjorament tas-sitwazzjoni diġà prekarja tal-produtturi tal-Unjoni u probabbli jtemmu l-eżistenza tal-uniku produttur tal-Unjoni. Bħal fil-każ taċ-Ċina, l-esportazzjonijiet Indoneżjani lejn pajjiżi terzi oħra jidhru wkoll li se jkunu indikativament iddampjati għal dak li għandu x'jaqsam ma' prezzijiet relatati mal-esportazzjonijiet lejn l-Unjoni Ewropea li juru wkoll xejra strutturali ta' aġir ta' dumping.236.  Konklużjoni dwar il-probabbiltà tal-kontinwazzjoni tad-dannu237.  L-industrija tal-Unjoni ġarrbet l-effetti tal-importazzjonijiet iddampjati għal diversi snin u bħalissa tinsab f'qagħda ekonomika prekarja.238.  Kif stabbilit hawn fuq, l-investigazzjoni wriet li s-sitwazzjoni dannuża tal-industrija tal-Unjoni kompliet fl-RIP. Il-kontinwazzjoni tad-dannu hija, skont l-Artikolu 11(2) tar-Regolament bażiku, fiha nnifisha indikatur b'saħħtu li d-dannu probabbilment se jkompli fil-futur li jissuġġerixxi li l-miżuri għandhom jinżammu.239.  Is-sejbiet li għandhom x'jaqsmu mal-importazzjonijiet juru li l-importazzjonijiet ta' volumi kbar bi prezzijiet iddampjati se jkomplu u l-pressjoni fuq il-prezz probabbilment se tintensifika l-kompetizzjoni bejn l-importazzjonijiet iddampjati u l-SC prodott mill-Unjoni. L-investigazzjoni ma identifikat l-ebda fattur li jista' jkisser il-konnessjoni b'saħħitha bejn l-importazzjonijiet iddampjati u d-dannu li ssofri l-industrija tal-Unjoni.240.  Jekk il-miżuri jitneħħew, is-sitwazzjoni tal-industrija tal-Unjoni se tmur lura u l-eżistenza nnifisha tal-uniku produttur tal-Unjoni tkun imxekkla.241.  Għaldaqstant ġie konkluż li hemm, minħabba importazzjonijiet iddampjati miċ-Ċina u l-Indoneżja, probabbiltà ċara ta' kontinwazzjoni tad-dannu tal-industrija tal-Unjoni.F. L-INTERESS TAL-UNJONI242.  Introduzzjoni243.  Skont l-Artikolu 21 tar-Regolament bażiku, ġie analizzat jekk iż-żamma tal-miżuri antidumping eżistenti imorrux kontra l-interess tal-Unjoni fl-intier tagħha. L-interess tal-Unjoni ġie stabbilit abbażi ta' stima tad-diversi interessi involuti kollha, jiġifieri dawk tal-produttur applikant tal-Unjoni, tal-importaturi, tal-fornituri u tal-utenti.244.  Interess tal-produttur applikant tal-Unjoni245.  Għal dak li għandu x'jaqsam mal-produttur tal-Unjoni, għandu jkun innutat li s-sitwazzjoni li qed iġġib it-telf, irriżultat mid-diffikultajiet tiegħu li jikkompeti b'importazzjonijiet iddampjati bi prezz baxx li li diġà okkupaw sehem sinifikattiv tas-suq fil-bidu tal-perjodu eżaminat u li kabbru s-sehem tas-suq tagħhom b'mod konsiderevoli matul il-perjodu eżaminat.246.  Hu meqjus li l-kontinwazzjoni tal-miżuri se jkunu ta' benefiċċju għall-produttur tal-Unjoni li mbagħad mill-inqas għandu jkun kapaċi li jkabbar il-volum u, forsi, il-prezzijiet tal-bejgħ u b'hekk jiġġenera l-livell ta' dħul meħtieġ li jippermetti li jkompli jinvesti fil-faċilitajiet tal-produzzjoni tiegħu. B'kuntrast, id-diskontinwità tal-miżuri twaqqaf l-irkupru u twassal għall-kontinwazzjoni u anke forza fuq id-dannu mġarrab mill-produttur tal-Unjoni. Hija serjament thedded il-vijabilità tal-produttur tal-Unjoni u bħala konsegwenza, għandu mnejn anke jieqaf jeżisti u b'hekk inaqqas il-forniment u l-kompetizzjoni fis-suq.247.  Interess tal-importaturi248.  Tqassam kwestjonarju fit-tnedija lil 20 importatur mhux relatat. Tlieta minnhom irrispondew li m'għadhomx attivi fis-suq tal-prodott ikkonċernat. Żewġ importaturi oħra rrispondew il-kwestjonarju. L-importaturi mhux relatati li kkooperaw irrappreżentaw 7 % tal-importazzjonijiet totali kkonċernati.249.  L-investigazzjoni sabet li l-eżistenza ta' diversità ta' fornituri taċ-ċiklamat tas-sodju hija essenzjali. L-importaturi għandhom jistrieħu fuq is-sorsi Ażjatiċi u Ewropej għall-forniment minħabba l-kwalità u r-raġunijiet ta' sigurtà fl-ikel.250.  Interess tal-utenti251.  Fit-tnedija, tqassam kwestjonarju lil 13-il utent potenzjali iżda tnejn biss wieġbu lill-Kummissjoni.252.  L-utenti ewlenin tal-prodott ikkonċernat fl-Unjoni huma fl-industriji tal-ikel, tax-xorb u farmaċewtiċi. Id-domanda għall-prodott ikkonċernat għalhekk tiddependi fuq il-qagħda ta' din l-industrija.253.  L-utenti li wieġbu wrew marġini ta' profitt robust fuq prodotti sekondarji li jużaw l-SC. Tabilħaqq, l-effett tad-dazji antidumping fuq l-ispejjeż totali tagħhom kienet tant minima (anqas minn 1 %) li ma kinux affettwati b'mod sproporzjonat mill-miżuri eżistenti.254.  L-interess tal-fornituri255.  Tqassam kwestjonarju lil tmien fornituri potenzjali iżda ħadd minnhom ma wieġeb lill-Kummissjoni. Mill-informazzjoni disponibbli, jidher li l-portfolio ralatat man-negozju tal-SC huwa kemxejn negliġibbli. Fi kwalunkwe eventwalità, aktar deterjorament tal-produttur uniku tal-Unjoni jista' jkollu effetti negattivi ta' saħħa, anke jekk limitati, fuq il-fornituri tal-produttur tal-materja prima. Għal dawn ir-raġunijiet hu raġjonevoli li tassumi li l-miżuri se jkunu ta' benefiċċju anke lill-industrija li tforni għaliex se jkunu jżommu f'postu wieħed mill-klijenti tagħhom.256.  Konklużjoni dwar l-interess tal-Unjoni257.  B’kunsiderazzjoni għal dak li ntqal hawn fuq, il-konklużjoni hi li m'hemmx raġunijiet konvinċenti kontra l-impożizzjoni tal-miżuri anti-dumping.G IL-MIŻURI DEFINITTIVI ANTIDUMPING258.  In vista tal-konklużjonijiet milħuqa hawn fuq, il-miżuri fis-seħħ applikabbli fuq importazzjonijiet tal-prodott ikkonċernat li joriġina fiċ-Ċina u l-Indoneżja għandhom jinżammu.ADOTTA DAN IR-REGOLAMENT:Artikolu 11. Dazju definittiv anti-dumping huwa hawnhekk impost fuq importazzjoni taċ-ċiklamat tas-sodju, li bħalissa jista' jiġi kklassifikat fil-kodiċi NM ex 2929 90 00 (il-kodiċi TARIC 2929 90 00 10), u li joriġina mir-Repubblika Popolari taċ-Ċina u mill-Indoneżja.2. Ir-rata tad-dazju antidumping definittiv applikabbli għall-prodotti deskritti fil-paragrafu 1 manifatturati mill-kumpaniji hawn taħt għandha tkun kif ġej:Il-pajjiż | Kumpanija | Rata tad-dazju (EUR għal kull kg) | Kodiċi addizzjonali TARIC |Ir-Repubblika Popolari taċ-Ċina | Fang Da Food Additive (Shen Zhen) Limited, Gong Le Industrial Estate, Xixian County, Bao An, Shenzhen, 518102, ir-Repubblika Popolari taċ-Ċina | 0 | A471 |Fang Da Food Additive (Yang Quan) Limited, Da Lian Dong Lu, Economic u Technology Zone, Yangquan City, Shanxi 045000, ir-Repubblika Popolari taċ-Ċina | 0 | A472 |Golden Time Enterprise (Shenzhen) Co. Ltd., Shanglilang, Cha Shan Industrial Area, Buji Town, Shenzhen City, Guangdong Province, ir-Repubblika Popolari taċ-Ċina | 0,11 | A473 |Il-kumpaniji l-oħra kollha | 0,26 | A999 |L-Indoneżja | PT Golden Sari (Chemical Industry), Mitra Bahari Blok D1-D2, Jalan Pakin No. 1, Sunda Kelapa, Jakarta 14440, l-Indoneżja. | 0,24 | A502 |Il-kumpaniji l-oħra kollha | 0,27 | A999 |3. F'każijiet fejn il-merkanzija soffriet danni qabel ma daħlet fiċ-ċirkolazzjoni ħielsa u, għalhekk, il-prezz li attwalment tħallas jew li għandu jitħallas huwa mqassam għad-determinazzjoni tal-valur doganali skont l-Artikolu 145 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju[7] l-ammont ta' dazju anti-dumping, ikkalkolat fuq il-bażi tal-paragrafu 2 t'hawn fuq, għandu jkun imnaqqas b'persentaġġ li jikkorrispondi mat-tqassim tal-prezz li attwalment tħallas jew li għandu jitħallas.4. Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dazji tad-dwana .Artikolu 2Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell, […]Għall-KunsillIl-President […] [1] ĠU L 343, 22.12.2009, p. 51.[2] ĠU C 56, 10.3.2009, p. 42.[3] ĠU L 343, 22.12.2009, p. 51.[4] ĠU L 72, 11.3.2004, p. 1.[5] ĠU C 56, 10.3.2009, p. 42.[6] Peress li wieħed Indoneżjan li kkoopera esporta lejn l-Unjoni matul l-RIP, din iċ-ċifra hija espressa bħala firxa, għal raġunijiet ta' kunfidenzjalità.[7] ĠU L 253, 11.10.1993, p. 1.